CELEX: 31972R2760
Language: hr
Date: 1972-12-19 00:00:00
Title: Uredba Vijeća (EEZ) br. 2760/72 od 19. prosinca 1972. o sklapanju Dodatnog protokola i Financijskog protokola potpisanih 23. studenoga 1970. i priloženih Sporazumu o pridruživanju između Europske ekonomske zajednice i Turske te o mjerama potrebnima za njihovo stupanje na snagu

11/Sv. 054
            
            
               HR
            
            
               Službeni list Europske unije
            
            
               3
            
         31972R2760
   
               L 293/1
            
            
               SLUŽBENI LIST EUROPSKE UNIJE
            
            
               19.12.1972.
            
         
      UREDBA VIJEĆA (EEZ) br. 2760/72
   od 19. prosinca 1972.
   o sklapanju Dodatnog protokola i Financijskog protokola potpisanih 23. studenoga 1970. i priloženih Sporazumu o pridruživanju između Europske ekonomske zajednice i Turske te o mjerama potrebnima za njihovo stupanje na snagu
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 238.,
   uzimajući u obzir Sporazum o pridruživanju između Europske ekonomske zajednice i Turske,
   uzimajući u obzir mišljenje Skupštine,
   budući da je 23. studenoga 1970. u Bruxellesu potpisan Dodatni protokol, kojim se određuju uvjeti, načini i vremenski okviri za ostvarenje prijelaznog razdoblja iz članka 4. Sporazuma o pridruživanju između Europske ekonomske zajednice i Turske, zajedno s Financijskim protokolom i Završnim aktom,
   DONIJELO JE OVU UREDBU:
   Članak 1.
   U ime Zajednice sklapaju se, odobravaju i potvrđuju Dodatni protokol, kojim se određuju uvjeti, načini i vremenski okviri za ostvarenje prijelaznog razdoblja iz članka 4. Sporazuma o pridruživanju između Europske ekonomske zajednice i Turske, s njegovim prilozima, Financijski protokol i izjave priložene Završnom aktu.
   Tekstovi obaju protokola i Završnog akta priloženi su ovoj Uredbi.
   Oba protokola stupaju na snagu, sukladno članku 63. stavku 2., odnosno članku 12. stavku 2., prvog dana mjeseca koji slijedi nakon dana razmjene isprava o ratifikaciji i akta o notifikaciji iz stavka 1. navedenih članaka.
   Članak 2.
   Sukladno članku 63., odnosno članku 12. tih protokola, predsjednik Vijeća Europskih zajednica sastavlja akt o notifikaciji.
   Članak 3.
   Ova Uredba stupa na snagu trećeg dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. prosinca 1972.
      
         
            Za Vijeće
         
         
            Predsjednik
         
         T. WESTERTERP